 Ọ bụ nnọ oge nkuzi na nkọwa pụrụ iche, dịka ọba akwụkwọ steeti Anambra, bụ nke a maara dịka ọba akwụkwọ Ọkammụta Kenneth Dike dị nAwka, sònyèèrè ndị òtù ha nimerùbè mmemme izu-ụka ọba akwụkwọ nke ahọ 2019.  Ya bụ mmemme nke were otu izu-ụka bụ nke ha jiri ihe mmemme dị iche iche wee merùbe, ma bụrụkwa nke a nọrọ na ya wee nye nkuzi ma gagharịakwa nụfọdụ ụlọ ọrụ na nebe ndị ọzọ dị iche iche nịkọwara ndị mmadụ urù ọba akwụkwọ bàrà na ndụ mmadụ nà na mmepe obodo.Nokwu ya oge ọ na-anabàta ndị ahụ nisi ụlọ ọrụ ya, onyeisi ọba akwụkwọ mahadum Nnamdị Azikiwe dị nAwka, bụ Ọkammụta Obiọra Nwosu kọwara oba akwụkwọ dịka ụlọ mmụta nakwa ebe nchekwa ozi, ma kwuokwa na ọba akwụkwọ nwèrè ọrụ pụrụ iche dịịrị ya nịkwàlite mmepe tọrọ àtọ nobodo.Ọ gbara akaebe na gọọmenti etiti na-agbasi mbọ ike nịkwàlite ọba akwụkwọ na ọrụ dịịrị ya nala Nigeria, sịkwa na Gọvanọ Obianọ na-emekwa otu ihe ahụ, bụ nke o kwùrù na o meela ka ọba akwụkwọ kwụdosie ike nịrụ ọrụ ya otu o kwesiri, ma kelekwazie ha maka ezi nkwàdo ha na ịdị uchu nihe metụtara ịkwàlite ọba akwụkwọ.Ka ọ na-akọwàpụta isiokwu mmemme ahụ nke ahọ a dịka Library Services For Sustainable Development In Nigeria, nke pụtara Ọba Akwụkwọ Ịrụ Ọrụ Maka Mmepe Ala Nigeria ma a tụgharịa ya; onyeisi ọba akwụkwọ steeti Anambra, bụ Dọkịta Nkechi Udeze mere ka a mara na izu-ụka ọba akwụkwọ bụ izu-ụka pụrụ iche a mapụtara maka imerùbè ọba akwụkwọ na ịkuziri ọhaneze urù ọba akwụkwọ bàrà, kwà ahọ ọbụla.O kwuru na ọba akwụkwọ, dịka ụlọ mmụta, na-eme ka ndị mmadụ nweta ozi nwere ike inyere ha aka iji chekwaba, gbakwụnyekwuo ma kwalite ihe ha mụtara, ihe ha mepụtara nakwa ihe ha mààrà, nihi na, dịka o siri kwuo, ụwa na-eme ntụgharị, nke mezịrị o jiri dị mkpà na mmadụ ọbụla ga na-agụsi akwụkwọ ike ma na-amụtakwa ihe ọhụrụ, iji hụ na ụwà agbanahịghị ya nọsọ, nihi mgbanwè.Okwètèkwara na ọba akwụkwọ na-agba mbọ nịrụ ọrụ dịịrị ya, ma sị na nagbànyeghị nke ahụ, na o kwesiri ka a gbasikwuo mbọ ike, ọ kachasị ịhụ na a na-akwàlite usoro mmụta nakwa ihe ndị mmadụ na-agụ nebe ahụ, mee ka ọ na-adịwanye ọhụụ kwa ụbọchị, iji nye aka na nkwàlite mmụta nakwa mmepe obodo.Izu-ụka ọba akwụkwọ bụ mmemme a na-eme kwà ahọ ọbụla nala Nigeria, iji merùbe ọrụ ọma dị iche iche ọba akwụkwọ na ndị ọrụ ụlọ ọba akwụkwọ na-arụ nịkwàlite mmụta, nchọcha nakwa mmepe obodo nizugbe. 